**Prof. dr. Urška Vrhovšek**

Urška Vrhovšek je diplomirala na Biotehniški fakulteti Univerze v Ljubljani, Oddelku za živilstvo in doktorirala na področju enologije na Univerzi na Dunaju. Bila je gostujoča znanstvenica na oddelku za vinogradništvo in vinarstvo na kalifornijski univerzi Davis, v laboratoriju za metabolomiko na kalifornijski univerzi Davis in na oddelku za kakovost rastlinskih proizvodov in hrane na Inštitutu James Hutton na Škotskem.

Trenutno vodi skupino za metabolomijo na Fundaciji Edmund Mach v Trentu, Italiji. Njeni primarni znanstveni področji sta kemija hrane in prehrana ljudi. Zanimajo jo predvsem študije sestave hrane, zlasti sadja in vina. Drugi del njene raziskovalne dejavnosti je namenjen preučevanju absorbcije bioaktivnih spojin v različnih modelih, celičnih kulturah, živalih in ljudeh. Njen trenutni glavni znanstveni interes je rastlinska metabolomika. Je mentorica dodiplomskih in podiplomskih študentov.